અમદાવાદ- લોકો પોતાના લગ્નને યુનીક બનાવવા માટે કંઈને કંઈ નવું કરતા રહેતા હોય છે. પરંતુ પ્રાઈવેટ એરલાઈનમાં ફ્લીટ એન્જિનિયર તરીકે કામ કરતા ઋષિકુમાર આયંગર અને ફ્લાઈટ લેફ્ટનન્ટ એસ.એસ.મૈત્રીએ પોતાના લગ્નમાં એક ઉમદા કામ કરીને ઉદાહરણ પુરું પાડ્યું છે. 7મી જુલાઈના રોજ લગ્નગ્રંથિથી જોડાયેલા આ કપલે લગ્નમાં મળેલી તમામ ગિફ્ટ્સ અને પૈસા ટાઈમ્સ ઓફ ઈન્ડિયાના ટાઈમ્સ ફાઉન્ડેશન દ્વારા શરુ કરવામાં આવેલા ‘પસ્તી કી મસ્તી’ અભિયાન માટે દાનમાં આપી દીધા.